CELEX: C2010/168/06
Language: sl
Date: 2010-06-26 00:00:00
Title: Razpis za delovno mesto sodnega tajnika Sodišča Evropske unije

26.6.2010   
            
            
               SL
            
            
               Uradni list Evropske unije
            
            
               C 168/6
            
         RAZPIS
   za delovno mesto sodnega tajnika Sodišča Evropske unije
   2010/C 168/06
   Delovno mesto sodnega tajnika Sodišča Evropske unije bo kmalu prosto. Sodni tajnik bo določen po postopku iz člena 12 Poslovnika Sodišča.
   Sodni tajnik je imenovan za mandat šestih let. Njegov položaj in pogoje za zaposlitev urejajo Statut Sodišča, Poslovnik Sodišča in Uredba o prejemkih članov Komisije in Sodišča (Uredba Sveta št. 422/67/EGS z dne 25. julija 1967).
   
      Naloge
   
   Sodni tajnik pomaga Sodišču pri izvajanju sodnih pristojnosti. V okviru tega zagotavlja opravljanje nalog, ki so opisane v členu 17 Poslovnika Sodišča.
   Sodni tajnik je poleg tega glavni tajnik institucije, ki jo sestavljajo tri sodišča, in sicer Sodišče, Splošno sodišče in Sodišče za uslužbence. Pod vodstvom predsednika Sodišča skrbi za administrativne zadeve institucije in vodi njeno osebje in službe. Na podlagi pooblastila Sodišča opravlja naloge odredbodajalca za sredstva iz proračuna institucije.
   
      Zahtevane sposobnosti
   
   Kandidati morajo imeti:
   
               —
            
            
               državljanstvo ene od držav članic Evropske unije,
            
         
               —
            
            
               univerzitetno pravno izobrazbo ter zelo dobro poznavanje prava Evropske unije in delovanja njenih sodišč,
            
         
               —
            
            
               15 let delovnih izkušenj, od katerih je znaten del pridobljen pri opravljanju nalog z zelo veliko odgovornostjo,
            
         
               —
            
            
               zelo dobro znanje francoskega jezika in dobro znanje drugega uradnega jezika Evropske unije. Znanje drugih uradnih jezikov bo upoštevano.
            
         
      Vložitev prijav
   
   Prijave se pošljejo izključno v elektronski obliki na elektronski naslov Greffier.CJUE@curia.europa.eu in morajo na Sodišče prispeti najpozneje do 18. julija 2010. Vsebovati morajo življenjepis z vsemi podatki o kandidatovi starosti, državljanstvu, strokovni izobrazbi, znanju jezikov, sedanji in prejšnjih zaposlitvah ter morebitnih mednarodnih izkušnjah oziroma izkušnjah na pravosodnem področju.